da da da da sv it tr de da da da da en da da en de en fr it en es en sv en ja fr en de pt en ru en en en en cs pl en es ru sv fi la en de es da en en en da fi da da da it sv da da en it da da sv en da da da da da da da en la da en en sv da da da da fi da da da en da sv da en da da sv da da pl da da en da da da da de sv da da fr da da da da en id da da en da da da da da da da da da da en da da da da da nn en da da da da nl da da da da da da sv de da eu da de da en da de en da da sv da da da da de da de de de da da da da da de da da da da da da en da da hbs_lat de da is en da da da nl da da da da da en de en da da tr da da da da en da da da en en da da da da da da en da da da da da en da da da da da de da da da da da da da da da da da da da da da da fi da en en da da de nl da da it da da en sv de da sv sv da da da da da uk it fr da es de da da da nb nl sv sv fr fr it id ceb en nb th fr gl it id ceb ru nb fi zh gl it id ceb eu nb fi el hbs_lat it id ceb ca nb cs zh de da da sv da fr da en da da da da sv fr en en en fr da en da da da da sv fr en en en en sv en en da en en da da da da es da da en en da de de en nn da en da de de da da en en nl da sv it da de de da sv da da da da da da fi en da da nn en de en fr en de en en en en da en da en en en en es en en es da da en da da
Medrol® - information til sundhedsfaglige - Medicin.dk
Glukokortikoider til systemisk brug (inflammatoriske reumatiske sygdomme)
Systemiske glukokortikoider (astma og KOL)
Amning | Andre anvendelsesområder | Anvendelsesområder | Bivirkninger | Bloddonor | Dispenseringsform | Doping | Doseringsforslag | Egenskaber, håndtering og holdbarhed | Farmakodynamik | Farmakokinetik | Firma | Forgiftning | Forsigtighedsregler | Foto og identifikation | Graviditet | Hjælpestoffer | Indholdsstoffer | Instruktioner | Interaktioner | Kontraindikationer | Nedsat leverfunktion | Nedsat nyrefunktion | Pakninger, priser, tilskud og udlevering | Referencer | Schengen-attest (pillepas) | Seponering | Substitution | Tilskud | Trafik | Typiske alvorlige fejl
Tilstande og sygdomme, hvor glukokortikoid er indiceret.
Tabletter. 1 tablet indeholder 32 mg eller 100 mg methylprednisolon.
Individuelt og afhængigt af sygdommens art.
Glukokortikoider kan medføre hypernatriæmi, hypokaliæmi, væskeretention og forhøjelse af blodtrykket.
Seponeres gradvist med op til 4 mg hver 3. og 7. dag efter længerevarende behandling.
Risiko for glukokortikoid-induceret binyrebarkinsufficiens med "withdrawal"-symptomer ved hurtig seponering efter længerevarende systemisk behandling med kortikosteroider. Synacthen®-test er et vigtigt værktøj i diagnosticeringen heraf.
Den glukokortikoid-inducerede binyrebarkinsufficiens kan vedvare i flere år efter seponering.
Symptomer som fx træthed, myalgi, artralgi og feber kan forekomme ved pludselig seponering, uden at være relateret til binyrebarkinsufficiens.
Infektiøse tilstande, medmindre infektionen behandles samtidig.
Immunsupprimerede patienter må ikke vaccineres med levende eller levende, svækkede mikroorganismer.
Den antiinflammatoriske virkning nedsætter ydermere organismens forsvar mod infektioner (herunder parasit- eller svampeinfektioner) og særlig omhu er påkrævet ved behandling af en evt. infektion.
Immunisering (fx koppevaccination) bør undgås - specielt ved høje kortikosteroiddoser - pga. risiko for neurologiske komplikationer og manglende antistofrespons.
Forsigtighed ved tuberkulose - ved længerevarende behandling af patienter med latent tuberkulose bør der også gives antituberkulosebehandling profylaktisk.
Ved systemisk påvirkning bør der indtages tilstrækkeligt calcium og vitamin D under behandlingen - specielt hvis patienten har andre risikofaktorer for osteoporose.
Mulig udvikling af diabetes under behandlingen, specielt ved overvægt og familiær disposition til diabetes. Ved eksisterende diabetes kan der være behov for øget antidiabetisk behandling, hvorfor omhyggelig kontrol af patienterne anbefales.
Omhyggelig kontrol af patienter ved hypertension, hjerteinsufficiens og psykiske lidelser.
Øget risiko for myokardieruptur ved anvendelse af glukokortikoider efter et nyligt hjerteinfarkt er set i nogle studier - muligvis pga. dårligere opheling med tyndere arvæv. Særlig forsigtighed anbefales.
Tromboembolier er forekommet ved brug af glukokortikoider. Forsigtighed ved tromboemboliske sygdomme og risikofaktorer for udvikling af tromboemboli.
Bør om muligt undgås ved kramper.
Forsigtighed ved myasthenia gravis (risiko for myopati), okulær herpes simplex (risiko for corneaperforation), fæokromocytom, systemisk sklerose (risiko for sklerodermisk renal krise) samt til ældre (bl.a. risiko for hypertension).
Ved hypotyroidisme og levercirrose øges steroidvirkningen.
Anvendelse til børn kræver særligt velbegrundede indikationer. Ved længerevarende behandling af børn, skal vækst og udvikling følges. Opmærksomhed på øget risiko for visse bivirkninger som pancreatitis ved højdosisbehandling og særlig risiko for pseudotumor cerebri ved længerevarende behandling.
Ved udsættelse for stress (fx kirurgiske indgreb) kan øget dosis kortidsvirkende glukokortikoid være nødvendig før, under og efter den stressinducerende situation.
Patienter i længerevarende behandling bør have et kort med oplysninger om behandlingen og den behandlende læges navn og afdeling.
Dobbeltordination. Man overså, at patienten i forvejen var i prednisolon-behandling.
Se endvidere Patientsikkerhed og lægemidler.
Bivirkningerne er afhængige af dosis og behandlingsvarighed. Er normalt reversible og mindskes ved reduktion af dosis.
Oftest ikke alvorlige bivirkninger
Meget almindelige (> 10 %)
Almene symptomer og reaktioner på administrationsstedet
Angioødem, Sløring af infektioner
Infektioner og parasitære sygdomme
Binyrebarkinsufficiens, Hyperkorticisme, Hypokaliæmi, Manifestation af latent diabetes, Natriumretention, Nedsat glucosetolerans
Knogler, led, muskler og bindevæv
Hud og subkutane væv
Acne, Hirsutisme, Hudatrofi, Hudkløe, Hududslæt, Striae, Øget svedtendens
Ikke almindelige (0,1-1 %)
Allergiske reaktioner  (herunder anafylaktisk reaktion)
Traumer, forgiftninger og behandlingskomplikationer
Knogler, led, muskler og bindevæv
Aseptisk nekrose, Myopati, Pateologisk fraktur, Vertebral kompressionsfraktur
Gastro-intestinal blødning eller perforation, Pancreatitis***
Hypogonadisme  (kan fx ses som menstruationsforstyrrelser hos kvinder samt nedsat libido og evt. erektil dysfunktion hos mænd), Hypopituitarisme
Central serøs chorioretinopati, Exophthalmus, Sløret syn
Diarré, Dyspepsi, Hikke, Kvalme, Meteorisme
Almene symptomer og reaktioner på administrationsstedet
Falsk negativ hudtest, Forhøjede leverenzymer, Forhøjet plasma-carbamid, Øget mængde calcium i urinen
Acidose, Dyslipidæmi, Epidural lipomatose, Insulinresistens, Lipomatose
Knogler, led, muskler og bindevæv
Artralgi, Kramper, Muskelatrofi, Neuropatisk artropati, Osteonekrose
Adfærdsforstyrrelse, Afhængighed af midlet, Angst, Følelsesmæssig labilitet, Kognitiv dysfunktion, Konfusion, Personlighedsændringer, Psykose
Hud og subkutane væv
Hypotension, Lungeemboli, Perifere ødemer, Tromboemboli
* Subkapsulær katarakt og nukleær katarakt kan specielt forekomme hos børn.
** Set ved brug af høje doser glukokortikoider til børn.
*** Pseudotumor cerebri kan ses hos børn. Risikoen er størst ved længerevarende behandling og ses ved variationer i dosis, evt. i forbindelse med aftrapning af glukokortikoidbehandlingen.
Forekomsten af bivirkninger, herunder deres sværhedsgrad og hyppighed, afhænger af dosis og især behandlingsvarighed.
De i tabellen angivne bivirkningsfrekvenser er de der generelt ses ved længerevarende behandling med terapeutiske doser af syntetiske glukokortikoider.
Ved korttidsbehandling, selv i relativt høje doser, er alvorlige systemiske bivirkninger usædvanlige.
Central serøs chorioretinopati er forekommet idiosynkratisk ved behandling med glukokortikoider (herunder lokalbehandling).
Se endvidere generelt om bivirkninger
CYP3A4-induktorer (fx phenobarbital, phenytoin og rifampicin) nedsætter virkning af glukokortikoider pga. øget hepatisk metabolisme. CYP3A4-hæmmere (fx diltiazem, erythromycin, itraconazol) øger koncentrationen af methylprednisolon på grund af nedsat clearance. Kombination med andre CYP3A4-substrater (fx ciclosporin, proteasehæmmere) kan påvirke koncentration og bivirkningsrisiko for methylprednisolon og de andre midler. Se endvidere tabel 2 i Elimination og cytokrom P450-systemet.
Der er øget risiko for hypokaliæmi ved samtidig indgift af thiazider og loop-diuretika på grund af synergistisk effekt på kaliumekskretionen.
Samtidig behandling med amphotericin B eller beta2-agonister, kan også øge risikoen for hypokaliæmi.
Østrogener (herunder lavdosis hormonal kontraception) kan øge virkningen af glukokortikoider.
Samtidig behandling med NSAID øger risikoen for ulcus og blødning.
Glukokortikoider modvirker effekten af somatropin.
Glukokortikoider nedsætter virkningen af antidiabetika og interleukin-2.
Påvirkning af den antikoagulerende effekt er set ved kombination med antikoagulerende midler. INR bør måles ved behandlingsstart og -ophør. Monitoreringen bør være særlig tæt ved højdosisbehandling med glukokortikoider.
Virkningen af kolinesterasehæmmere ved myasthenia gravis kan svækkes af glukokortikoider.
Glukokortikoider nedsætter absorptionen af calcium.
Immunsupprimerede patienter bør ikke vaccineres med levende mikroorganismer.
Bør ikke anvendes, utilstrækkelige data. Diskrepans mellem medicin.dk og produktresumé.
Baggrund: For systemisk administrerede glukokortikoider generelt er der mange tusinde gravide, som har været eksponeret. Overordnet er der ikke tegn på overhyppighed af uønsket fosterpåvirkning. I nogle studier har der været tegn på øget risiko for spontanaborten og for tidlig fødsel ved længere tids behandling, men dette signal skyldes formentlig i overvejende grad den underliggende sygdom. Det har været diskuteret, om der er en lille øget risiko for læbespalte med eller uden ganespalte associeret med brug af kortikosteroider i 1. trimester, men dette signal genfindes ikke i de største datamaterialer.
I klinisk praksis bør en velindiceret behandling fortsætte. Lavest mulig dosis i kortest mulig tid bør anvendes. Det er også vigtigt sidst i graviditeten, da postnatal forbigående binyrebarkinsufficiens har været observeret hos barnet.
For methylprednisolon er der data for ca. 300 1. trimester-eksponerede uden tegn på overhyppighed af misdannelser. Datamængden tillader ikke at udelukke en øget risiko. Der er ingen data for graviditetsudfald efter såkaldt pulsterapi, som anvendes ved bl.a. dissemineret sklerose med doser op til 1 g over flere dage.
Se også Klassifikation - graviditet
Referencer: 3711, 3878, 4133
Bør ikke anvendes, utilstrækkelige data.
Må ikke tappes. (7 døgns karantæne).
Se endvidere bloddonorers karantæneforhold
Glukokortikoider, der administreres oralt, rektalt, intravenøst eller intramuskulært, medfører diskvalifikation af den sportsudøvende.
Biotilgængelighed er normalt over 80 %, men kan falde til 60 % ved høje doser.
Maksimal plasmakoncentration nås 1-2 timer efter oral administration.
Metaboliseres i leveren til inaktive metabolitter.
Methylprednisolon :  tabletter  32 mg, tabletter  32 mg  (Paranova Danmark) , tabletter  100 mg, tabletter  100 mg  (Paranova Danmark)
Indigotin (indigocarmin) (E132) : tabletter 100 mg
Lactose : tabletter 32 mg
Se » indlægsseddel vedr. udseende, evt. farvestoffer og hjælpestoffer i » Parallelimporterede dispenseringsformer/pakninger.
Pakninger, priser, tilskud og udlevering
tabletter 32 mg (kan dosisdisp.)
tabletter 32 mg  (Paranova Danmark) (kan dosisdisp.)
tabletter 100 mg (kan dosisdisp.)
tabletter 100 mg  (Paranova Danmark) (kan dosisdisp.)
Se generelt om tilskud
Se generelt om udlevering
Se generelt om pris DDD
Krydskærv for nemmere indtagelse
Krydskærv for nemmere indtagelse
3711. Janusinfo. Janusmed (Fosterpåverkan). Region Stochholm. 2021; , https://janusmed.se/fosterpaverkan (Lokaliseret 22. februar 2022)
3878. Briggs GG , Freeman RK, Towers CV et al. Briggs: Drugs in Pregnancy and Lactation. Wolters Kluwer. 2021; 12th Edition, https://www.wolterskluwer.com/en/solutions/ovid/briggs-drugs-in-pregnancy-and-lactation-a-reference-guide-to-fetal-and-neonatal-risk-730 (Lokaliseret 24. februar 2022)
4133. Bandoli G, Palmsten K, Forbess Smith CJ. A Review of Systemic Corticosteroid Use in Pregnancy and te Risk of Select Pregnancy and Birth Outcomes. Rheum Dis Clin North Am. 2017; 43:489-502, https://www.ncbi.nlm.nih.gov/pubmed/28711148 (Lokaliseret 24. februar 2022)
Information til borgere om
27.08.2021. Priserne er dog gældende pr. mandag den 19. september 2022
Der kan forekomme forskelle mellem lægemiddelbeskrivelsen og indlægssedlen. Det skyldes, at Medicin.dk kan have suppleret Lægemiddelstyrelsens og medicinproducentens information med andre kilder. Medicin.dk har det fulde ansvar for lægemiddelbeskrivelserne.
Alder (> 17 år):
Estimeret glomerulær filtrationsrate (eGFR) beregnes ud fra CKD-EPIkrea-formlen uden racekorrektion:
Kvinder ≤ 62 mikromol/liter: 144 x (P-kreatinin/(0,7 x 88,4))-0,329 x 0,993Alder
Kvinder > 62 mikromol/liter: 144 x (P-kreatinin/(0,7 x 88,4))-1,209 x 0,993Alder
Mænd ≤ 80 mikromol/liter: 141 x (P-kreatinin/(0,9 x 88,4))-0,411 x 0,993Alder
Mænd > 80 mikromol/liter: 141 x (P-kreatinin/(0,9 x 88,4))-1,209 x 0,993Alder
Reference: KDIGO: “Clinical Practice Guideline for te Evaluation and Management of Chronic Kidney Disease”.   Kidney International Supplements (2013) 3, viii, januar 2013.
Om medicin.dk - professionel
39 27 44 88
Om medicin.dk – professionel
Medicin.dk – professionel er en del af Medicin.dk. Medicin.dk leverer information om medicin, sygdom og behandling til hele Danmark. Medicin.dk ejes af Dansk Lægemiddel Information A/S (DLI A/S). Medicin.dk består af Medicin.dk – professionel til sundhedsfaglige, Medicin.dk – borger til borgere - og Medicin.dk – indlægssedler, der indeholder indlægssedler i et let tilgængeligt format. Læs mere om Medicin.dk og organisationen bag navnet.
Om Medicin.dk     Privatlivspolitik     Cookiepolitik
© 2022 Dansk Lægemiddel Information A/S · Lersø Parkallé 101 · 2100 København Ø